Diari Oficial de la Generalitat Valenciana


Sumari del DOGV 5325, del 16-08-2006 (2006/9750)

RESOLUCIÓ de 26 de juliol del 2006, del President del Consell Jurídic Consultiu de la Comunitat Valenciana, sobre organització d'unes Jornades sobre Urbanisme, a les quals podrà assistir personal tècnic de l'administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5325

Data del DOGV
:   16-08-2006

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2006/9750


Data del document
:   26-07-2006

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Correcció d'errades

 Descriptors 

:   * urbanisme
    * funcionari
    * acta de congrés
    * reciclatge professional
    * formació en el lloc de treball

RESOLUCIÓ de 26 de juliol del 2006, del President del Consell Jurídic Consultiu de la Comunitat Valenciana, sobre organització d'unes Jornades sobre Urbanisme, a les quals podrà assistir personal tècnic de l'administració de la Generalitat. [2006/9750]  
Conforme a la Llei 10/1994, de 19 de desembre, de creació del Consell Jurídic Consultiu de la Comunitat Valenciana, i al seu Reglament, aprovat pel Decret del Consell 138/1996, de 16 de juliol, el Consell Jurídic Consultiu és el suprem òrgan consultiu del Consell de la Generalitat i de la seua Administració i, si procedix, de les administracions locals radicades en la nostra Comunitat, així com de les universitats públiques de la Comunitat Valenciana i de les altres entitats i corporacions de Dret Públic de la Comunitat Valenciana no integrades en l'administració autonòmica.  
Com a suprem òrgan de consulta ha de vetlar per l'observança de la Constitució, l'Estatut d'Autonomia i la resta de l'ordenament jurídic, i ha de fonamentar els seus dictàmens en el conjunt normatiu citat.   
A més de la labor estrictament consultiva, el Consell Jurídic ha d'exercir un paper dinamitzador i actiu, procurant la difusió, debat i reflexió entorn de les normes que resulten d'aplicació en l'àmbit territorial de la nostra Comunitat Autònoma, labor que ha desenvolupat en anteriors ocasions amb la celebració d'esdeveniments destinats a este fi.  
Les competències de la Generalitat en matèria d'urbanisme i els títols competencials de l'Estat amb incidència en esta matèria, així com l'entrada de vigor de la Llei de la Generalitat 16/2005, de 30 de desembre, Urbanística Valenciana, i del Decret del Consell 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, o les atribucions dels consells consultius per a emetre dictàmens quant a la modificació del planejament urbanístic l'objecte de la qual siga una diferent zonificació o ús urbanístic de les zones verdes o espais lliures, fan convenient la celebració d'unes Jornades destinades a l'anàlisi de temes jurídics relacionats amb l'urbanisme.   
En conseqüència, fent ús de les atribucions conferides per l'article 20 de la Llei de Creació del Consell Jurídic Consultiu, resolc:  
Acordar l'organització d'unes Jornades sobre Urbanisme amb les següents característiques:  
a) Dates de realització:  
Dies 25, 26 i 27 de setembre del 2006.  
b) Lloc de celebració:  
Saló d'Actes d'este Consell, situat al carrer de Pascual i Genís núm. 9 de València.  
c) Horari:   
Dies 25 i 26, de 17 a 20 hores.  
Dia 27, de 10.30 a 13.30 hores.  
d) Contingut de les ponències:  
Versaran, entre d'altres, sobre els temes següents:  
.Gestió urbanística, sistemes, selecció de l'urbanitzador i contractació administrativa., a càrrec del Sr. José Antonio García-Trevijano, lletrat del Consell d'Estat.  
.La Funció Consultiva en relació amb les modificacions del planejament que afecten zones verdes o espais lliures., a càrrec del Sr. Antonio Jara Andréu, conseller del Consell Consultiu d'Andalusia.  
.Reflexions sobre la delimitació competencial entre l'Estat i les Comunitats Autònomes en matèria d'urbanisme., a càrrec del Sr. Avel·lí Blasco Esteve, catedràtic de Dret Administratiu i Rector de la Universitat de les Illes Balears.  
.Autonomia urbanística municipal: concepte i límits., a càrrec del Sr. Ángel Menéndez Rexach, catedràtic de Dret Administratiu de la Universidad Autónoma de Madrid.  
.L'ordenació del territori a nivell europeu i autonòmic., a càrrec del Sr. Santiago González-Varas Ibáñez, advocat i catedràtic de Dret Administratiu de la Universitat d'Alacant.  
.Novetats en la legislació urbanística valenciana en relació amb la gestió del sòl., a càrrec del Sr. José Vicente Morote Sarrión, advocat.  
e) Places reservades a funcionaris de l'administració de la Generalitat:  
Es reserven 30 places per a personal de l'administració de la Generalitat que estiga exercint en l'esmentada Administració llocs de treball de tècnic superior, excloent-ne l'inclòs en l'article 1.2 del Text Refós de la Llei de la Funció Pública Valenciana.   
f) Procediment de selecció del personal de l'administració de la Generalitat:  
Les sol·licituds es presentaran segons model que apareix en l'annex I en les subsecretaries de les conselleries.  
El termini de presentació de les sol·licituds acabarà el dia 8 de setembre del 2006.  
Serà cada conselleria, a través de la seua sotssecretaria o centre directiu responsable de la gestió de personal, la que determinarà segons els seus propis criteris la relació prioritzada de les sol·licituds presentades i l'enviarà al Consell Jurídic segons l'annex II abans del dia 15 de setembre de 2006.  
El secretari general del Consell Jurídic, atenent la relació prioritzada enviada per les conselleries, procedirà a la selecció dels funcionaris assistents a les Jornades. La comunicació de la selecció als participants es realitzarà pel Consell Jurídic al corresponent Servici de personal de la Conselleria a què estiguen adscrits els assistents.   
La renúncia a l'assistència a una acció formativa, una vegada feta la selecció, haurà d'efectuar-se per escrit.   
g) Selecció de la resta de personal:  
La resta de personal que no estiga integrat en l'administració de la Generalitat podrà presentar sol·licitud d'assistència a les Jornades omplint l'annex III adjunt.   
Estes sol·licituds hauran de ser presentades en la seu del Consell Jurídic Consultiu abans del dia 15 de setembre del 2006, i podran ser ateses si existixen places disponibles.  
h) Expedició de certificats:  
El Consell Jurídic expedirà certificat d'aprofitament quan, amb caràcter general, s'acredite l'assistència al 60%, com a mínim, de la duració total de l'activitat formativa.  
València, 26 de juliol de 2006.. El president: Vicente Garrido Mayol.